Ligsyn viser, at der ikke ligger noget kriminelt bag 50-årigs død i vandbassin i Hjørring.

En 50-årig mand fra Hjørring blev søndag aften fundet død i et vandhul på en mark uden for byen. - Ligsynet viser ikke tegn på noget kriminelt. Dødsårsagen er drukning, så vi betegner det som et ulykkestilfælde, og dermed bliver sagen lukket, fortæller Søren Bach, der er politikommissær ved politiet i Hjørring. Vandhullet er oprettet i forbindelse med opførelsen af det nye atletikstadion. Familien er underrettet, og mandens navn bliver ikke frigivet efter ønske fra enken.